Povils Vaitonis

Povils Vaitonis (, ;  Užpala —  Hamiltona) bija Lietuvas un Kanādas starptautiskais meistars šahā (1952).

 Biogrāfija 
1930. un 1940. gados bijis viens no Lietuvas vadošajiem šahistiem. Piecas reizes uzvarējis Lietuvas šaha čempionātos (1934, 1937, 1938, 1942, 1944). Trīs reizes sacenties mačos ar tā laika Lietuvas spēcīgāko šahistu Vladu Mikenu, taču visos piedzīvojis zaudējumus: 2:6 (1934), 4½:5½ (1937), 3:9 (1938).

Otrā pasaules kara laikā 1944. gadā, Sarkanai armijai tuvojoties Lietuvai, devies bēgļu gaitās. 1948. gadā no Vācijas pārcēlies uz Kanādu, kur apmeties Ontārio provinces Hamiltonas pilsētā.
No 1953. līdz 1955. gadam vadījis iknedēļas šaha nodaļu vietējā laikrakstā The Hamilton Spectator. Sekmīgi piedalījies Kanādas šaha čempionātos, kuros divas reizes kļuvis par uzvarētāju (1951, 1957). 1952. gadā kā Kanādas zonālā turnīra uzvarētājs piedalījies Stokholmas starpzonu turnīrā, kurā ieņēmis 19. vietu.1952 Saltsjobaden Interzonal Tournament

Pārstāvējis Lietuvas un Kanādas komandas lielākajos komandu šaha turnīros:
 Pasaules šaha olimpiādēs piedalījies 6 reizes (1933-1939, 1954, 1958);OlimpBase :: Men's Chess Olympiads :: Povilas Vaitonis
 neoficiālajā Pasaules šaha olimpiādē piedalījies 1936. gadā.OlimpBase :: unofficial Chess Olympiads :: Povilas Vaitonis

Par panākumiem turnīros FIDE 1952. gadā Vaitonim piešķīrusi starptautiskā meistara (IM) nosaukumu. 2011. gada 9. jūlijā Toronto uzņemts Kanādas šaha slavas zālē.Canadian Chess - Biographies - V

 Atsauces 

 Ārējās saites 

  šahista profils vietnē 365chess.com

Kategorija:1911. gadā dzimušie
Kategorija:1983. gadā mirušie
Kategorija:Utenas apriņķī dzimušie
Kategorija:Kanādas šahisti
Kategorija:Lietuvas šahisti